зони за търговско и икономическо сътрудничество в Африка, сред които зоната SETC, подписват Пакт от съвместна среща между китайските задгранични зони за търговско и икономическо сътрудничество (в Африка) и Китайско-африканския фонд за развитие („CADF“), дъщерно дружество на банка CDB.
 (139)
 Освен това през 2013 г. MOFCOM издава „Известие относно аспекти, свързани с подкрепата на Китайската банка за развитие (CDB) за създаване и развитие на задгранични зони за търговско и икономическо сътрудничество“. Съгласно това известие MOFCOM и CDB ще „осигуряват стратегическа подкрепа за инвестиции и финансиране за предприятия, включително навлизащи предприятия, в зоните, отговарящи на условията за сътрудничество“. CDB ще „изяснява основните условия за приоритетно финансиране в зоната за сътрудничество в съответствие с изискванията на Министерството на търговията и на Министерството на финансите“ и освен това ще „подпомага селективно проекти в областта на строителството и сътрудничеството, които MOFCOM внимателно наблюдава съвместно с правителствата на държавите, на чиято територия се намира зоната за сътрудничество.“
 (140)
 В член 4 от Споразумението за сътрудничество между Китай и Египет от 2016 г. се посочва, че „китайското правителство определя зоната за сътрудничество като китайска задгранична зона за търговско и икономическо сътрудничество. Зоната за сътрудничество ... има право на съответната стратегическа подкрепа и на улеснения, предоставяни от китайското правителството за задгранични зони за икономическо и търговско сътрудничество“. Освен това съгласно член 5 китайското правителство ще подкрепя зоната за сътрудничество и като „насърчава съответните финансови институции да предоставят финансова помощ за ... инвестиционни проекти в рамките на зоната за сътрудничество, при условие че са изпълнени изискванията за кредитните условия и използването на кредитите“.
 (141)
 В член 2, параграф IV от Споразумението за сътрудничество за създаване на комитет за управление на Китайско-египетската суецка зона за икономическо и търговско сътрудничество, който се отнася до прилагането на горепосоченото споразумение, допълнително се пояснява, че Комитетът за управление, създаден между съответните функционални служби на община Tianjin и Общия орган за икономическата зона на Суецкия канал, ще „полага всички възможни усилия за безпрепятственото прилагане на всички насърчителни политики, предвидени в законите и разпоредбите на Китай и на Египет“, а в член 2, параграф V е добавено, че той ще „координира и съдейства на съответните финансови институции, включително, но не само банкови институции, застрахователни институции и различни фондове, които предоставят кредитиране на зоната за сътрудничество и на регистрираните в нея предприятия, както и да им оказва съдействие в намирането на допълнителни канали за финансиране“.
 (142)
 Комисията установи, че всички държавни китайски финансови институции, включително EXIM и CDB, са прилагали описаната по-горе правната рамка при изпълнението на държавни функции по отношение на сектора за производство на ПМСВ. От това следва, че те са публични органи по смисъла на член 2, буква б) от основния регламент, тълкуван във връзка с член 3, параграф 1, буква а), подточка i) от основния регламент и в съответствие със съдебната практика на СТО.
 3.3.1.3. Държавни банки, действащи като публични органи
 (143)
 В съответствие със заключенията, посочени в съображенията по-горе, Комисията реши да използва наличните факти, за да прецени дали тези държавни банки отговарят на изискването за публични органи.
 (144)
 В предишни